Öldrunarrannsóknin Hjartaverndar var nýjasti áfanginn í Hóprannsókn Hjartaverndar , sem hófst 1967 . Öldrunarrannsóknin er samstarfsverkefni Hjartaverndar og Bandaríska Heilbrigðisráðuneytisins ( National Institutes of Health ) . Hverjir taka þátt í rannsókninni ? Um það bil 15 þúsund einstaklingar á Íslandi sem tóku þátt í Hóprannsókn Hjartaverndar frá árinu 1967 og eru enn á lífi , var boðið að taka þátt í Öldrunarrannsókninni . Þau líffærakerfi sem voru skoðuð eru : Upplýsingarnar sem söfnuðust í rannsókninni verða nýttar í almannaþágu . Reynt verður að sjá hvort hægt er að koma í veg fyrir eða hægja á öldrunareinkennum . Vonast er til að upplýsingarnar nýtist þannig að unnt verði að beita fyrirbyggjandi læknisfræði til að bæta heilsu og auka lífsgæði fólks á efri árum . Þessi fyrsti áfangi Öldrunarrannsóknarinnar hófst í september 2002 og innköllun var hætt janúar 2006 Almenn rannsókn Í sinni fyrstu heimsókn í Öldrunarrannsókn Hjartaverndar fóru þátttakendur í gegnum ýmsar almennar rannsóknir . Hluti af þessum rannsóknum var sá sami og fólk fer í Áhættumati Hjartaverndar en aðrar rannsóknir bættust þar að auki við . Öldrunarrannsókn Hjartaverndar var mun umfangsmeiri en fyrri áfangar í Hóprannsókn Hjartaverndar . Myndgreiningardeildin er stór þáttur í Öldrunarrannsókn Hjartaverndar . Deildin er staðsett á annarri hæð rannsóknarstöðvarinnar í u.þ.b. 600 m 2 húsnæði . Þar starfa meðal annars röntgenlæknar , geislafræðingar og tæknimenn , en þar fyrir utan tengist fjöldi innlendra og erlendra vísindamanna og ráðgjafa starfsemi deildarinnar . Við starfsmenn Hjartaverndar sendum öllum þátttakendum Öldrunarannsóknarinnar okkar bestu þakkir fyrir þátttökuna og ekki síst fyrir hina einstöku velvild og hlýju sem við höfum fundið hjá gestum okkar . Þetta var tímafrek rannsókn , en alls tóku 5764 einstaklingar þátt í henni og var hver þátttakandi að meðaltali hjá okkur um 9 klukkustundir í alls þremur heimsóknum . Það voru alls 237 einstaklingar sem þáðu heimaheimsókn og 44 sem tóku þátt með því að gefa blóð . Einnig viljum við þakka þeim 1000 aðstandendum sem svöruðu spurningum okkar .